**АНОТАЦИЯ НА КУРСА**

**Специализирана езикова терминология в областта на физиката и биофизиката.**

Обучението ще се проведе по програма, насочена към създаване на практически умения и компетентности за използване на специализирана терминология на английски език в областта на физиката и биофизиката.

Учебната програма е практически ориентирана и се базира на съвременни педагогически практики в областта на специализираното чуждоезиково обучение. Програмата цели да предостави основни знания и да формира практически умения за употреба на специализирана терминология по физика и биофизика на английски език посредством прилагане на подходящи образователни подходи, като комбинира специализирани текстове, практически ситуации, интерактивни упражнения и др. Обучаемите могат да избират теми по интереси и да получават специфични задачи за самостоятелна работа и подготовка. Курсът включва материали и задачи за самостоятелна работа с цел практикуване и затвърждаване на придобитите знания и умения в контекста на обучението.

Обучението е с продължителност от 24 учебни часа и завършва с изпит.

След завършване на обучението, обучаемите трябва да могат:

* да разбират съдържанието и да могат да извличат информация от текстове на английски език, в които се използва специализирана терминология в областта на физиката и биофизиката;
* да описват на английски език с несложни езикови средства теми, в които се използва специализирана терминология от областта на физиката и биофизиката;
* да използват при общуване на английски език специализирана терминология от областта на физиката и биофизиката.